CELEX: 32007D0873
Language: sl
Date: 2007-12-18 00:00:00
Title: 2007/873/ES: Odločba Komisije z dne 18. decembra 2007 o odobritvi nacionalnega programa za nadzor salmonele v matičnih jatah vrste Gallus gallus , ki ga je predložila Bolgarija (notificirano pod dokumentarno številko C(2007) 6353)

28.12.2007   
            
            
               SL
            
            
               Uradni list Evropske unije
            
            
               L 344/45
            
         
      ODLOČBA KOMISIJE
   
   z dne 18. decembra 2007
   o odobritvi nacionalnega programa za nadzor salmonele v matičnih jatah vrste Gallus gallus, ki ga je predložila Bolgarija
   (notificirano pod dokumentarno številko C(2007) 6353)
   (Besedilo v bolgarskem jeziku je edino verodostojno)
   (2007/873/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 2160/2003 Evropskega parlamenta in Sveta z dne 17. novembra 2003 o nadzoru salmonele in drugih opredeljenih povzročiteljih zoonoz, ki se prenašajo z živili (1), in zlasti člena 6(2) Uredbe,
   ob upoštevanju naslednjega:
   
               (1)
            
            
               Namen Uredbe (ES) št. 2160/2003 je zagotoviti sprejetje ustreznih in učinkovitih ukrepov za odkrivanje in nadzor salmonele in drugih povzročiteljev zoonoz v vseh ustreznih fazah proizvodnje, predelave in distribucije, zlasti na ravni primarne proizvodnje, da se zmanjša njihova razširjenost in tveganje, ki ga predstavljajo za javno zdravje.
            
         
               (2)
            
            
               Z Uredbo Komisije (ES) št. 1003/2005 z dne 30. junija 2005 o izvajanju Uredbe Evropskega parlamenta in Sveta (ES) št. 2160/2003 glede cilja Skupnosti za zmanjšanje razširjenosti nekaterih serotipov salmonele v matičnih jatah Gallus gallus in o spremembi Uredbe (ES) št. 2160/2003 (2) je bil določen cilj Skupnosti za zmanjšanje razširjenosti vseh serotipov salmonele, ki so pomembni za javno zdravje, v matičnih jatah vrste Gallus gallus na ravni primarne proizvodnje.
            
         
               (3)
            
            
               Za izpolnitev cilja Skupnosti morajo države članice pripraviti nacionalne programe za nadzor salmonele v matičnih jatah vrste Gallus gallus in jih predložiti Komisiji v skladu z Uredbo (ES) št. 2160/2003.
            
         
               (4)
            
            
               Bolgarija je predložila nacionalni program za nadzor salmonele v matičnih jatah vrste Gallus gallus.
            
         
               (5)
            
            
               Ugotovljeno je bilo, da je program, ki ga je predložila Bolgarija, v skladu z ustrezno veterinarsko zakonodajo Skupnosti in zlasti z Uredbo (ES) št. 2160/2003.
            
         
               (6)
            
            
               Nacionalni program za nadzor, ki ga je predložila Bolgarija, je zato treba odobriti.
            
         
               (7)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Nacionalni program za nadzor salmonele v matičnih jatah vrste Gallus gallus, ki ga je predložila Bolgarija, se odobri.
   Člen 2
   Ta odločba začne veljati 1. februarja 2008.
   Člen 3
   Ta odločba je naslovljena na Bolgarijo.
   
      V Bruslju, 18. decembra 2007
      
         
            Za Komisijo
         
         Markos KYPRIANOU
         
         
            Član Komisije
         
      
   
   
      (1)  UL L 325, 12.12.2003, str. 1. Uredba, kakor je bila spremenjena z Uredbo Komisije (ES) št. 1237/2007 (UL L 280, 24.10.2007, str. 5).
   
      (2)  UL L 170, 1.7.2005, str. 12. Uredba, kakor je bila spremenjena z Uredbo (ES) št. 1168/2006 (UL L 211, 1.8.2006, str. 4).